hotchpotch/miracl-hf-unified huggingface dataset:
খালিদ হাসান মিলু
খালিদ হাসান মিলু (১৯৬০ – ২৯ মার্চ, ২০০৫) ছিলেন একজন বাংলাদেশী সঙ্গীতশিল্পী। ১৯৮০ সালে তাঁর সঙ্গীত জীবন শুরু হয়। মিলুর প্রকাশিত অ্যালবাম সংখ্যা ১২ টি। তিনি ৫০০০ এর মত গানে কণ্ঠ দিয়েছেন। মিলুর গাওয়া কিছু জনপ্রিয় গান হল "অনেক সাধনার পরে", "কতদিন দেখিনা মায়ের মুখ", "নিশিতে যাইও ফুলবনে", "নীলা তুমি আবার এসো ফিরে", "যে প্রেম স্বর্গ থেকে এসে"। তিনি ১৯৯৪ সালে "হৃদয় থেকে হৃদয়" চলচ্চিত্রের গানে কণ্ঠ দিয়ে জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।
খালিদ হাসান মিলুর জন্ম ১৯৬০ সালে।
মিলুর সঙ্গীত জীবন শুরু হয় ১৯৮০ এর দশকের প্রথমার্ধে। ১৯৮০ সালে তাঁর প্রথম অ্যালবাম "ওগো প্রিয় বান্ধবী" প্রকাশিত হয়। তাঁর প্রকাশিত অন্যান্য উল্লেখযোগ্য অ্যালবামসমূহ হল "প্রতিশোধ নিও", "নীলা", "শেষ ভালোবাসা", "আয়না", ও "মানুষ"। ১৯৮২ সাল থেকে তিনি চলচ্চিত্রে গানে নেপথ্যে কণ্ঠ দেওয়া শুরু করেন এবং প্রায় ২৫০ টি চলচ্চিত্রের গানে কণ্ঠ দেন। ১৯৯৪ সালে "হৃদয় থেকে হৃদয়" চলচ্চিত্রের "হৃদয় থেকে হৃদয়" গানে কণ্ঠ দিয়ে তিনি জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।
তাঁর দুই ছেলের নাম প্রতীক হাসান ও প্রীতম হাসান। দুজনেই সঙ্গীত ভুবনের সাথে জড়িত।
মিলু ২০০৫ সালের ২৯ মার্চ ঢাকার মনোয়ারা হাসপাতালে মৃত্যুবরণ করেন। এর পূর্বে ২০০১ সালে তিনি মস্তিষ্কে রক্তক্ষরণের কারণে হাসপাতালে ভর্তি হন। ২০০৪ সালে উন্নত চিকিৎসার জন্য তাকে ব্যাংককও নেওয়া হয়। এছাড়া তিনি লিভার সিরোসিস রোগে ভুগছিলেন।
চন্দ্রমহল
চন্দ্রমহল বাংলাদেশের বাগেরহাট সদর উপজেলার একটি ইকো পার্ক। এটি একটি বিনোদন পার্ক হিসেবে ব্যবহৃত হয়।
রনজিতপুর গ্রামে সৈয়দ আমানুল হুদা ৩৫ একর জমির ওপর গড়ে তুলছেন চন্দ্রমহল নামে একটি নয়নাভিরাম ইকো পার্ক। সৈয়দ আমানুল হুদা চন্দ্রমহল'র নির্মাণকাজ শুরু করেন (২০০১)। তিনি ছিলেন নৌ বাহিনীর একজন কর্মকর্তা এবং তাঁর স্ত্রী চন্দ্রের নামে ভবনটির নামকরণ করেন ‘চন্দ্রমহল ইকোপার্ক'। এটি দর্শনার্থীর জন্য উন্মুক্ত করা হয় (২০০৯)। বর্তমানে এটি পিকনিক স্পট হিসেবে ব্যবহৃত হচ্ছে।
মূল ভবন ছাড়াও পুরো এলাকাটি ফুল দিয়ে চমৎকারভাবে সাজানো। এছাড়া ভাস্কর্যের মাধ্যমে দেশীয় সংস্কৃতিকে তুলে ধরা হয়েছে। এখানে বেশ কয়েকটি পুকুর এবং একটি মিনি চিড়িয়াখানা রয়েছে। ভবনটির অভ্যন্তরে তার সংগ্রহীত বিভিন্ন জিনিসপত্র প্রদর্শিত করা হয়েছে।এখানে গ্রাম্য মানুষের চরিত্র নিয়ে প্রতিকৃতি তৈরি করা হয়েছে। ইকো পার্কের ভিতরে বিভিন্ন প্রজাতীর পশু পাখি রয়েছে। আদি আসবাবপত্র আর তৈজশপত্র ছাড়া কিছু স্থির ছবি রয়েছে এখানে। লেকের পাড়ে রয়েছে নারিকেল গাছের সারি। হরিণ, কুমির, বানর ও পাখিসহ বিভিন্ন জীবজন্তুর প্রতিকৃতি ও ভাস্কর্য সহ বিলুপ্ত হওয়া রূপসা-বাগেরহাট রেল লাইনের প্রতিকৃতিও রয়েছে। গ্রাম পঞ্চায়েত ও মুক্তিযুদ্ধের ভাস্কর্য। মাস্টারদা সূর্য সেন, বেগম রোকেয়া, আতাউল গনি ওসমানী, মাদার তেরেসা, মহাত্মা গান্ধীর ভাস্কর্যও দেখা যায়।
মহলটি লেকের মাঝখানে অবস্থিত। মহলের চারিপার্শ্বে স্বচ্ছ পানির লেক। পানির নিচে গ্লাস দ্বারা বেষ্টনি করা সুড়ঙ্গ পথ দিয়ে মহলে প্রবেশ করতে হয়। এর দুই পার্শ্বের স্বচ্ছ পানির মাছ গুলো দর্শনার্থীদের মুগ্ধ করে। মহল জুড়ে রয়েছে নানা স্থাপত্যশৈলী। এছাড়া আদি ব্যবহৃত জিনিসপত্র, ডাকটিকেট, মুদ্রা, ঝাড়বাতি, তলোয়ারসহ আকর্ষণীয় অনেক কিছু।চন্দ্রমহলসংলগ্ন পুকুরে রয়েছে ময়ূরপঙ্খী নৌকার ওপর ভাসমান মঞ্চ। বের হওয়ার জন্য বাঁশের পুল রয়েছে যা রং দিয়ে কারুকার্য করা। এখানেও দেখা মিলে হাজারো মাছের খেলা।
হাতানিয়া দোয়ানিয়া নদী
হাতানিয়া দোয়ানিয়া নদী হল ভারতের পশ্চিমবঙ্গ রাজ্যের একটি নদী। নদীটি দক্ষিণ চব্বিশ পরগণা জেলার সুন্দরবন এলাকায় অবস্থিত। বকখালি যাওয়ার পথে এই নদীটি অতিক্রম করতে হয়। বর্তমানে নদীটির উপর ১.৫ কিলোমিটার দীর্ঘ হাতানিয়া দোয়ানিয়া সেতুর নির্মান চলছে। নদীটি অতীত থেকেই বাংলাদেশের সঙ্গে জলপথে যোগাযোগের মধ্যম হিসাবে ব্যবহৃত হয়ে চলেছে।
নদীটি মুড়ি গঙ্গা নদী থেকে উৎপন্ন হয় পশ্চিম থেকে পূর্বে প্রবাহিত হয় নামখানা অতিক্রম করে শেষে সপ্তমুখী নদীর সঙ্গে মিলিত হয়ে বঙ্গোপসাগরে পতিত হয়েছে।
বেগমগঞ্জ ইউনিয়ন, উলিপুর
বেগমগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৪।
উলিপুর উপজেলা সদর হতে পুর্ব দিকে অবস্থিত এ ইউনিয়নের মোট আয়তন ১১৩৫৬ একর বা ৪৬.৯৪ বর্গকিলোমিটার।
বেগমগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
ইসলামপুর, মাঝেরচর, পশ্চিম বেগমগঞ্জ, হিন্দু পাড়া, মাষ্টার পাড়া,
২০১১ সালের আদমশুমারি অনুযায়ী বেগমগঞ্জ ইউনিয়নের মোট জনসংখ্যা ছিল ১৭৩০৯ জন, যারা ৩৭২০ টি পরিবারে বসবাস করে, যার মধ্যে পুরুষ হল ৮৭৭০ জন এবং নারী হল ৮৫৩৯ জন।
বেগমগঞ্জ ইউনিয়নের গড় স্বাক্ষরতা হার ২২.২%। তার মধ্যে নারী শিক্ষার হার ১৯.০% এবং পুরুষ শিক্ষার হার ২৫.২%। শিক্ষা প্রতিষ্ঠান রয়েছে মাত্র দুটি
প্রাথমিক বিদ্যালয় একটি ও উচ্চ বিদ্যালয় একটি
বেগমগঞ্জ ইউনিয়নের অর্থনীতি মূলত কৃষি নির্ভর।বেগমগঞ্জ ইউনিয়ন — বাংলাদেশ জাতীয় তথ্য বাতায়ন
ইন্টারনেট অধিগমন
ইন্টারনেট অধিগমন হচ্ছে এক ধরনের প্রক্রিয়া যা একক ব্যবহারকারী এবং সংগঠনকে ইন্টারনেটের সাথে সংযোগের সুবিধা দেয়। এই প্রক্রিয়াটি কম্পিউটার, কম্পিউটার টার্মিনাল, মোবাইল ডিভাইস এবং মাঝে মাঝে কম্পিউটার নেটওয়ার্ক দিয়ে বাস্তবায়িত করা হয় । ইন্টারনেটের সাথে যুক্ত হলেই যেকেউ ইন্টারনেটে প্রদত্ত সুবিধাসমূহ (যেমন: ইমেইল ও ওয়েব ব্রাউজিং) উপোভগ করতে পারে। ইন্টারনেট সেবা প্রদানকারী (ইংরেজীতে: Internet Service Provider সংক্ষেপে: ISP) সংস্থাসমূহ বিভিন্ন প্রযুক্তির সহয়তায় ইন্টারনেট ব্যবহারের সুবিধাসমূহ, যা বিস্তৃত পরিসরে ডেটা সংকেত হারের (বেগ) প্রদান করে।
১৯৯০ এর দশকে ডায়েল-আপ ইন্টারনেট সুবিধার মাধ্যমে ইন্টারনেট ব্যবহার জনপ্রিয়তা লাভ করে। একবিংশ শতাব্দীর প্রথম দশকে এসে উন্নত দেশসমূহের ব্যবহারকারীরা আগের তুলনায় দ্রুত, ব্রডব্যন্ড ইন্টারনেট সুবিধা সম্ভলিত প্রযুক্তির ব্যবহার শুরু করে। ২০১৪ এর নাগাদ এটি সারা বিশ্বব্যপী ছড়িয়ে পরে। যার গড় সংযোগ বেগের মাত্রা ৪মেগাবিট/সে।
ইন্টারনেট এসেছে আরপানেট থেকে। যুক্তরাষ্ট্রের সরকার দ্বারা আরপানেট প্রতিষ্ঠিত হয়েছিল। এটি তখনকার যুক্তরাষ্ট্রের সরকার, কয়েকটি বিশ্ববিদ্যালয় এবং গবেষণার পরীক্ষাগারের সাথে যোগাযোগ স্থাপন করেছিল। কিন্তু যত সময় গেল এর ব্যবহার তত সম্প্রসারিত হতে লাগল, বিশ্বের বড় বড় বিশ্ববিদ্যালয় এবং প্রযুক্তি কোম্পানির অস্ত্র গবেষণাগারগুলো এর আওতাভুক্ত হলো। ১৯৯৫ সালে যখন এর ওপর থেকে বাণিজ্যিক ব্যবহারের নিষেধাজ্ঞা তুলে দেওয়া হলো তখন এটি ব্যপক ব্যবহারকারী দ্বারা ব্যবহৃত হতে লাগালো।
শুরু থেকে ১৯৮০ দশকের মধ্যভাগ পর্যন্ত, বেশিরভাগ ইন্টারনেট সুবিধাপ্রাপ্ত ছিল ব্যক্তিগত কম্পিউটার এবং ওয়ার্কস্টেশন, সরাসরি লোকাল এরিয়া নেটওয়ার্ক অথবা মডেম এবং এনালগ টেলিফোন তার ব্যবহার করে ডায়েল-আপ ইন্টারনেট এর সাথে যুক্ত ছিল। ল্যান সাধারণত ১০ মেগাবিট/সেকেন্ড গতিসম্পন্ন ছিল, যখন ১৯৮০ দশকের শুরুতে মডেম এর ডেটা রেট ছিল ১২০০ বিট/সেকেন্ড গতিসম্পন্ন। যা ১৯৯০ এর দশকের শেষের দিকে এসে ৫৬ কিলোবিট/সেকেন্ডে উন্নীত হয়। শুরুর দিকে ডায়েল-আপ সংযোগ টার্মিনাল অথবা ল্যান এর কম্পিউটার নিয়ন্ত্রিত টার্মিনাল এমুলেটর সফটওয়ার দ্বারা নির্মিত হয়েছিল। এই ডায়েল-আপ সংযোগ ইন্টারনেট প্রোটোকল এর এন্ড-টু-এন্ড ব্যবহার সমর্থন করত না। এছাড়াও এটা শুধুমাত্র টার্মিনাল থেকে হোস্টের মধ্যে সংযোগ স্থাপন করত। শুরুতে নেটওয়ার্ক অধিগমন সার্ভার সিরিয়াল লাইন ইন্টারনেট প্রোটকলকে সমর্থন করত। পরবর্তীতে এটি পয়েন্ট-টু-পয়েন্ট ইন্টারনেট প্রোটকলে সম্প্রসারিত হয়। এর ফলে ডায়েল-আপ ব্যবহারকারীরা সম্পূর্ণ ইন্টারনেটের সুবিধা প্রাপ্ত হয়। যদিও তা কম ডেটা হারের জন্য ধীরগতিসম্পন্ন ছিল।
ব্রডব্যন্ড ইন্টারনেট সুবিধাকে অনেক সময় ছোট করে শুধু ব্রডব্যন্ড বলে ডাকা হয়। যাকে এমনভাবে সংজ্ঞায়িত করা যায়: "এটি এমন এক ধরনের ইন্টারনেট সুবিধা যা সবসময় চালু থাকে এবং যা ডায়েল-আপ অধিগমনের চেয়েও দ্রুত।" তাই এটি প্রযুক্তির বিস্তৃত সীমাকে অন্তর্ভূক্ত করে। ব্রডব্যন্ড ইন্টারনেট সংযোগ তৈরিতে সাধারণত ব্যবহৃত হয় কম্পিউটারের বিল্ড-ইন ইথারনেট নেটওয়ার্কের সক্ষমতাকে অথবা নেটওয়ার্ক ইন্টারফেস নিয়ন্তা এর এক্সপেনসন কার্ড।
বেশিরভাগ ব্রডব্যন্ড ইন্টারনেট সেবাপ্রদানকারীরা চলমান "সর্বদা চালু" সংযোগ প্রদান করে। এখানে কোন ডায়েল-ইন এর প্রয়োজন পড়ে না। এছাড়াও এটি কন্ঠস্বর অথবা ফোন লাইনে হস্তক্ষেপ করে না। ব্রডব্যন্ড ইন্টারনেট সেবাপ্রদানকারীরা উন্নতর সুবিধা প্রদান করে। যেমন:
রামকৃষ্ণ মিশন সমুদ্র সৈকত
রামকৃষ্ণ মিশন সমুদ্র সৈকত বা আর কে বিচ (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।
রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।
এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।
এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।
মরু সরিষা
মরু সরিষা (বৈজ্ঞানিক নাম: "Sisymbrium irio") (ইংরেজি: London rocket, লন্ডন রকেট) হচ্ছে Brassicaceae পরিবারের " Sisymbrium" গণের একটি গুল্মজাতীয় উদ্ভিদ।
মরু-সরিষা শহরের ফুটপাতেও জন্মায়। সিমেন্টের নির্মিত রাস্তা, পোড়ামাটির মধ্যেও এরা জন্মাতে পারে। এদের পাতা সবুজ, লম্বা ও খাঁজ কাটা হয়। এদের ফুল হলুদ রঙের হয়। এদের উচ্চতা তিন ফুট পর্যন্ত হয়। ফল দেখতে লম্বা হয় এবং পাকলে সবুজ দেখায়।
মরু-সরিষার ভিতর পটাসিয়াম, ক্যালসিয়াম, ম্যাগনেসিয়াম, আয়রন, জিঙ্ক ইত্যাদি প্রচুর খাদ্য-উপাদান থাকে। বেদুইন তামাক বিকল্প হিসেবে এর পাতার ব্যবহার করত।
কফ, কাশি, ঠাণ্ডা জ্বর, অ্যাজমা, ব্রঙ্কাইটিস, যকৃৎ ও প্লীহার রোগে জন্য এটি কার্যকরী ভুমিকা রাখে।
ভূমধ্যসাগর বেষ্টনকারী দেশগুলোতে এদের উদ্ভব এবং বেশী দেখা যায়। এছাড়া ভারত, পাকিস্তান, উত্তর আমেরিকা ও মেক্সিকোসহ পৃথিবীর বহু দেশে এখন এদের বিস্তৃত।
মাতৃকোষ
যে কোষ থেকে নতুন আপত্যকোষ সৃষ্টি হয় তাকে মাতৃকোষ বলে।
মাতৃকোষ বিভাজনের মাধ্যমে নতুন আপত্যকোষ সৃষ্টি হয়।
সব ধরনের কোষ বিভাজনের ক্ষেত্রে অর্থাৎ, অ্যামাইটোসিস, মাইটোসিস ও মিয়োসিস কোষ বিভাজন প্রক্রিয়ায় মাতৃকোষ থেকে অাপত্যকোষ সৃষ্টি হয়।
মাতৃকোষ সকল জীবদেহেই বিদ্যমান রয়েছে।
রাখি বন্ধন (টিভি ধারাবাহিক)
"রাখি বন্ধন"(); একটি বাংলা টেলিভিশন সিরিয়াল (সোপ অপেরা) ২৮ নভেম্বর ২০১৬ তারিখে স্টার জলসা এ প্রদর্শনী শুরু করে। এটি ব্লুজ প্রডাকসন এর দ্বারা নির্মিত।এটি কৃত্তিকা এবং সোহম এর মূল চরিত্রকে কেন্দ্র নির্মিত এবং রীতা কয়রাল তাদের প্রধান বিরোধী চরিত্র।
গল্পটি রাখি বন্ধন এর মূল চরিত্র দ্বারা নির্মিত। তারা দুই ভাইবোন, বাল্যকালেই তাদের বাবা মা সড়ক দুর্ঘটনায় পরলোক গমন করেন। এই মৃত্যুর পর তারা তাদের জ্যেঠীর কাছে বড় হতে থাকে। কিন্তু তাদের জ্যেঠী তাদের ভালো কিছু করা সহ্য করতে পারেনা। তাদের দুইজনকে বাড়ি থেকে বের করে দেওয়ার জন্য সব রকম পরিকল্পনা করে তাদের জ্যেঠী। তারা কিভাবে তাদের জ্যেঠীর নির্যাতন থেকে নিজেদের রক্ষা করবে এবং বস্তির মানুষদের সুখে দুখে পাশে দাঁড়াবে সেটিকে কেন্দ্র করেই এই কাহিনী।
রাখি বন্ধন স্টার জলসার একটি বাংলা ধারাবাহিক নাটক। এটি তাদের দুই ভাইবোনের মধুর সম্পর্ককে কেন্দ্র করে নির্মিত। বন্ধন এবং তার বোন রাখি অনাথ।তারা প্রতিবেশির দ্বারা উপেক্ষিত। তারা দুই ভাই বোন সব সময় বিপদে আপদে একে অপরকে সাহায্য করে।বিভাগঃভারতীয় টেলিভিশন ধারাবাহিকের আত্মপ্রকাশক
বিভাগঃভারতে বাংলা ভাষার টেলিভিশন প্রোগ্রামিং
চাঁদিপুর, ওড়িশা
চাঁদিপুর () ভারতের ওড়িশা রাজ্যের বালেশ্বর জেলার একটি সমুদ্রতট। এটি বঙ্গোপসাগরের কাছে ও বালেশ্বর রেল স্টেশন থেকে প্রায় ১৬ কিমি দূরে অবস্থিত। এই সমুদ্রতটের একটি বিশেষত্ব হল ভাটার টানে জল প্রায় ৫ কিমি দূরে চলে যায়। এই বিশেষ বৈশিষ্ট সেখানকার জীববৈচিত্র্যকে সাহায্য করে। মির্জাপুরের কাছে সমুদ্রতটে এক বিপন্ন প্রজাতি লিমুলাসও দেখতে পাওয়া যায়।
চাঁদিপুরের অক্ষাংশ ২১.৪৭° উত্তর ও দ্রাঘিমা ৮৭.০২° পূর্ব। সমুদ্রপৃষ্ঠ থেকে এর উচ্চতা ৩মি (৯.৮ ফুট)। শহরটি ৫১.৩৩০ একর (০.২০৭৭৩বর্গকিমি) ক্ষেত্রফল বিশিষ্ট।
গ্রীষ্মকালে এখানকার তাপমাত্রা ২৫°-৪০° সেন্টিগ্রেড, কিন্তু শীতকালে এখানকার তাপমাত্রা ১৭°-২৬° সেন্টিগ্রেড। নভেম্বর থেকে মার্চ মাস পর্যন্ত সময় এখানে পর্যটনের জন্য আদর্শ।
চাঁদিপুর সমুদ্রতট ভারতীয় সেনাবাহিনীদের ইন্টিগ্রেটেড টেস্ট রেঞ্জ-এর জন্য গুরুত্বপূর্ণ, যা আব্দুল কালাম দ্বীপে অবস্থিত। ইন্টিগ্রেটেড টেস্ট রেঞ্জ-এর অনেকগুলি ক্ষেপণাস্ত্র (আকাশ, সূর্য, অগ্নি, পৃথ্বী ও ব্যালিস্টিক ক্ষেপণাস্ত্র) চাঁদিপুর সমুদ্রতট থেকে উৎক্ষেপিত হয়েছে। সম্প্রতি বরাক-৮ নামে একটি ক্ষেপণাস্ত্র উৎক্ষেপিত হয়েছে। চাঁদিপুর একটি অনন্য সৈকত কারণ এটি এখন যেখানে আছে প্রবল জোয়ারের কারণে পরে সেখানে নাও থাকতে পারে।
চাঁদিপুরের নিকটবর্তী রেল স্টেশন হল বালেশ্বর। উড়িষ্যার বিভিন্ন শহর ও কলকাতার সাথে রেলপথ বা সড়কপথে বালেশ্বর সুসংযুক্ত। বালেশ্বর শহর থেকে বাস, অটো কিংবা ট্যাক্সি করে চাঁদিপুর যাওয়া যায়। জাতীয় সড়কপথ-১৬ এর মাধ্যমেও চাঁদিপুর পৌঁছানো যায়। চাঁদিপুর সমুদ্রতট বলেশ্বর রেল স্টেশন থেকে ১৬ কিমি দূরে অবস্থিত। এছাড়া স্থানীয় গাইড ও ট্রেকার সার্ভিসের মাধ্যমে পঞ্চলিঙ্গেশ্বর, দেবকুন্ড জলপ্রপাত, নীলগিরি জগন্নাথ মন্দির, ইমামী জগন্নাথ মন্দির, খিরাচরা গোপীনাথ মন্দির, বুড়িবালাম নদীর মোহনা, চাঁদিপুর সমুদ্রতট ও অন্যান্য জায়গায় যাওয়া যায়।
বিভিন্ন ধরনের সামুদ্রিক খাবার এখানকার হোটেল ও রেস্তোরাঁয় পাওয়া যায়। মৎস জাতীয় খাবার এখানে খুবই সস্তা। এখানে ওড়িয়া ও বাঙালি খাবারও পাওয়া যায়। সমুদ্রসৈকত সুন্দর হওয়ার কারণে এখানে পর্যটনকেন্দ্র ও একাধিক হোটেল গড়ে উঠেছে।
আগাভি টেকিলানা
আগাভি টেকিলানা (বৈজ্ঞানিক নাম: "Agave tequilana") (ইংরেজি: blue agave বা Tequila agave) হচ্ছে Asparagaceae পরিবারের " Agave" গণের একটি উদ্ভিদ।
এ গাছ মেক্সিকোর একটি অর্থকরী ফসল। ষোড়শ শতাব্দির শুরুর দিকে মেক্সিকোরা এক প্রকার পানীয় প্রস্তুত করার জন্য এর চাষ শুরু করে।
এ গাছের ভেতরে আনারসের মত ফল থাকে যাকে হাট বলে। হার্টগুলো মাঝখানে দুভাগ করে কেটে তারপর প্রেশারকুকারে জ্বাল করা হয় একটানা ১২ থেকে ১৪ ঘন্টা। এর পরে যে অ্যালকোহল বের হয় তা বাজারজাত করা হয়। এর পুষ্পদণ্ড প্রায় ১৫ ফুটের মতো লম্বা হয়। গাছের পাতা সাতআট ফুট পর্যন্ত লম্বা হয়। এদের কাণ্ড তৈরি হতে প্রায় ৫ বছর লেগে যায়। পুষ্পদণ্ড ১৫-২০ ফুট পর্যন্ত উঁচু হয়। হলুদাভ ফুল ফোটে। পরিবেশের উপর নির্ভর করে এ গাছ ১০ থেকে ৩০ বছর পর্যন্ত ফুল ফুটতে পারে। আগাভি এক ধরনের মনোকারপিক গাছ (Monocarpic plant) অর্থাৎ জীবনে যা একবারমাত্র ফুল-ফল-বীজ দিয়েই মারা যায়।
তারামাছ
তারামাছ অথবা সমুদ্রতারা হচ্ছে অ্যাস্টেরয়ডিয়া শ্রেণীর অন্তর্ভুক্ত তারা আকৃতির একাইনোডার্ম। পৃথিবীর সকল সমুদ্রের তলদেশে প্রায় ১৫০০ প্রজাতির তারামাছ জন্মে। এমনকি উপকূল ও মেরুর হিমশীতল পানিতেও এদের পাওয়া যায়।
তারামাছ এক প্রকার সামুদ্রিক অমেরুদন্ডী প্রাণী। সাধারণত এদের দেহে একটি কেন্দ্রীয় চাকতি এবং এর সাথে সংযুক্ত পাঁচটি বাহু থাকে, তবে কিছু প্রজাতির এর বেশি সংখ্যক বাহু থাকতে পারে। এদের উপরপৃষ্ঠ মসৃণ হতে পারে, আবার দানাদার অথবা কাঁটাময়ও হতে পারে এবং অধিক্রমণ প্লেট দ্বারা আবৃত থাকে। তারামাছের নলাকৃতির পা আছে যা হাইড্রোলিক সিসটেম দ্বারা পরিচালিত হয় এবং নিচের পৃষ্ঠে একটি মুখ থাকে। এরা এদের দেহের ধ্বংসপ্রাপ্ত স্থান অথবা বাহু পুনঃগঠন করতে পারে। তারামাছের বেশিরভাগ প্রজাতি উজ্জ্বল রঙের লাল অথবা কমলা আভা যুক্ত হয়। এছাড়া নীল, ধূসর এবং বাদামী রঙের তারামাছও দেখা যায়।
তারামাছের জীবনচক্র অনেক জটিল। এরা পুরুষ ও স্ত্রী লিঙ্গের হয়ে থাকে এবং যৌন ও অযৌন উভয় প্রক্রিয়ায় বংশবৃদ্ধি করতে পারে। তারামাছের কিছু প্রজাতি ডিম্বক এবং শুক্রাণু একই সাথে উৎপন্ন করতে পারে। প্রটানডাস [] প্রজাতি যেমন "Asterina gobbosa" জীবনের শুরুতে পুরুষ লিঙ্গের হয় এবং বেড়ে উঠার সাথে সাথে স্ত্রী লিঙ্গে পরিবর্তিত হয়। এছাড়া কিছু প্রজাতি যেমন "Nepanthia belcheri" এর একটি বড় স্ত্রী তারামাছ বিভক্ত হয়ে দুটি পুরুষ তারামাছে পরিণত হয়। অযৌন প্রক্রিয়ায় তারামাছ কেন্দ্রীয় চাকতির ফিশন অথবা এক বা একাধিক বাহুর অটোটমির মাধ্যমে বংশবৃদ্ধি করে। প্রজাতি ভিত্তিতে তারামাছ ১০ থেকে ৩৪ বছর পর্যন্ত বাঁচে।
তারামাছ সাধারণত শিকারী প্রকৃতির হয়ে থাকে। এরা মূলত শামুক, শৈবাল, স্পঞ্জ, ঝিনুকজাতীয় প্রাণী (bivalves) এবং অন্যান্য ছোট ছোট সামুদ্রিক প্রাণী খেয়ে বেঁচে থাকে।
মহাত্মা গান্ধী সেতু
মহাত্মা গান্ধী সেতু (গান্ধী সেতু বা গঙ্গা সেতু) হল বিহারে গঙ্গা নদীর উপর অবস্থিত একটি সেতু। এই সেতুটি গঙ্গার দক্ষিণের পাটনাকে গঙ্গার উত্তরের হাজিপুর এর সঙ্গে সংযোগ ঘটিয়েছে। এই সেতু মোট দীর্ঘ।সেতুটি বিহারের উত্তর অংশ ও দক্ষিণ অংশের মধ্যো যোগাযোগ বাড়িয়েছে। এটি ভারতের দীর্ঘতম নদী সেতু।
সেতুটি নির্মাণের প্রস্তাব প্রথম রাখে কেন্দ্র সরকার ১৯৬৯ সালে। এর পর ১৯৭২ সালে সেতুর নির্মাণ শুরু হয়। সেতুটি নির্মাণ শেষ হয় ১৯৮২ সালে এবং ওই বছর প্রাক্তন প্রধানমন্ত্রী ইন্দিরা গান্ধী সেতুর উদ্ভোদন করেন।
সেতুটি ১৯৬৯ সালে কেন্দ্রীয় সরকার কর্তৃক অনুমোদিত হয়েছিল এবং ১৯৭২ থেকে ১৯৮২ সাল পর্যন্ত দশ বছর ধরে গ্যামন ইন্ডিয়া লিমিটেড দ্বারা নির্মিত হয়েছিল, সেই সময়ে ৮৭.২২ কোটি টাকার ব্যয় হয়েছিল নির্মাণে। এটি উত্তর বিহারকে বিহারের বাকি অংশ এবং জাতীয় মহাসড়ক ১৯ (এনএইচ ১) এর সাথে সংযুক্ত করার জন্য নির্মিত হয়েছিল। এই সেতু নির্মাণের পূর্বে ১৯৫৯ সালে চালু হওয়া রাজেন্দ্র সেতু উত্তর বিহারের একমাত্র সংযোগ ছিল। সেই সময়ে, বিক্রমশিলা সেতুও গঙ্গা জুড়ে নির্মিত হয়েছে। বর্তমানে আরও দুটি রেল-কম-রোড সেতু নির্মাণাধীন রয়েছে, দিঘা ও সোনপুর এবং মুঙ্গারে।
ভারতের ডাক বিভাগ ভারতবর্ষের ল্যান্ডমার্ক সেতুগুলিতে স্মারক ডাকটিকিট জারি করেছে: ১৭ আগস্ট ২০০৭ সালে মহাত্মা গান্ধী সেতুর ডাকটিকিট মুল্য ছিল ০৫০০ পয়সা।
সাম্প্রতিক সময়ে, সেতুটিতে ক্রমবর্ধমান যানবাহন ও নিয়মিত ওভারলোড করার কারণে বড় ধরনের যানবাহনের বিশৃঙ্খলা এবং দুর্ঘটনা ঘটছে। যানচলাচল সহজ করার জন্য বিহার সরকার সমান্তরালভাবে দুটি পন্টন সেতু নির্মাণের পরিকল্পনা করছে। গান্ধী সেতুতে প্রতিদিন ৮৫ হাজারেরও বেশি যানবাহন ও ১২,০০০ পথচারীর চলাচল করে।
বাংলাদেশে নারীবাদ
নারীবাদ হল সামাজিক, রাজনৈতিক, সাংস্কৃতিক তথা সর্বক্ষেত্রে নারী অধিকার প্রতিষ্ঠা করা। বাংলাদেশে নারীবাদ একই অর্থ বহন করে। বাংলাদেশ সংবিধানের ২৮ অনুচ্ছেদে বলা হয়েছে “রাষ্ট্র ও গণজীবনের সবস্তরে নারীপূরুষের সমান অধিকার লাভ করবেন।”
ব্রিটিশ ভারত সরকার দ্বারা সৃষ্ট মুসলিম পারিবারিক আইন এবং পরবর্তী পাকিস্থানের তৎকালিন প্রেসিডেন্ট আইয়ুব খান কতৃক সংশোধিত শরিয়া আইন প্রণয়ন করা হয়।যা নারী অধিকার আইনের বিরুদ্ধে বৈষম্যমূলক।.
শিল্প মন্ত্রণালয় (বাংলাদেশ)
শিল্প মন্ত্রণালয় হচ্ছে বাংলাদেশ সরকারের একটি মন্ত্রণালয়। এই মন্ত্রণালয়টি সাধারনত শিল্প খাতে উন্নয়ন, প্রসারন, বাংলাদেশের শিল্পখাতের সহনীয় উন্নয়ন সংশ্লিষ্ট নতুন নীতি, কৌশল এসবের দায়িত্বপ্রাপ্ত।
বাংলাদেশ স্বাধীনতা লাভের পূর্বে সাবেক পাকিস্তান কেন্দ্রীয় সরকারের শিল্প মন্ত্রণালয়ের অধীন প্রাদেশিক রাজধানী ঢাকায় বাণিজ্য ও শিল্প ডিপার্টমেন্ট এর মাধ্যমে শিল্প সম্পর্কিত কর্মকান্ড পরিচালিত হতো। বাংলাদেশ স্বাধীন হওয়ার পর ১৯৭২ সালে শিল্প ও বাণিজ্য মন্ত্রণালয় নামে একটি মন্ত্রণালয় গঠন করা হয়। পরবর্তীতে শিল্প ও বাণিজ্য দু’টি আলাদা মন্ত্রণালয় হিসেবে আত্বপ্রকাশ করে। অতঃপর শিল্প মন্ত্রণালয়ের কর্মপরিধিভুক্ত পাট ও বস্ত্র মন্ত্রণালয়, বিনিয়োগ বোর্ড, প্রাইভেটাইজেশন কমিশনও শিল্প মন্ত্রণালয় থেকে পৃথক হয়ে যায়। শিল্প মন্ত্রণালয়ের অধীন বর্তমানে ৪টি সংস্থা, ৬টি দপ্তর/অধিদপ্তর এবং একটি বোর্ড কাজ করে।
বাংলাদেশ এ্যাক্রিডিটেশন বোর্ড বর্তমানে ৬টি অনুবিভাগের মাধ্যমে শিল্প মন্ত্রণালয়ের কার্যক্রম পরিচালিত হয়। অনুবিভাগগুলো হলোঃ
ভারতের রাজ্য ও কেন্দ্রশাসিত অঞ্চলের প্রতীক
এটি ভারতের রাজ্য ও কেন্দ্রশাসিত অঞ্চলের প্রতীক সম্পর্কিত একটি তালিকা। প্রতিটি রাজ্য ও কেন্দ্রশাসিত অঞ্চলের আলাদা আলাদা সরকারি প্রতীক।
কৃষ্ণা দাস (তিরন্দাজ)
কৃষ্ণা দাস (জন্ম ২৩ মে, ১৯৫৯ কলকাতা) একজন প্রাক্তন ভারতীয় তিরন্দাজ। উনি ১৯৭৮ ব্যাংকক এবং ১৯৮২ দিল্লী এশিয়ান গেমসে ভারতের প্রতিনিধিত্ব করেন। ১৯৮৪ সালে প্রথম তিরন্দাজ হিসেবে উনি ভারত সরকার দ্বারা অর্জুন পুরস্কারে সন্মানিত হন।
১৯৭৪ সালে কৃষ্ণা দাস প্রথমবার জাতীয় স্তরে খেলেন। ১৯৭৬ এ পাটিয়ালাতে ৫টি সোনা জিতে উনি সবাইকে চমকে দেন। পরের বছর ১৯৭৭ সালে হায়দ্রাবাদেও উনি ৫টি সোনা জয় করেন। ১৯৭৮ ব্যাংকক এশিয়ান গেমসের জন্য উনি জাতীয় দলে নির্বাচিত হন এবং ২৮ জনের মধ্যে ২২ নম্বর স্থান অধিকার করেন।
১৯৮১ সালে কলকাতায় অনুষ্ঠিত এশিয়ান চ্যাম্পিয়নশিপে দলগত বিভাগে উনি চতুর্থ স্থান অধিকার করেন। ১৯৮২ দিল্লী এশিয়ান গেমসে উনি দশম স্থান লাভ করেন। একই বছর চিনে ইন্টারন্যাশনাল ইনভিটেশনাল মিটে প্রথম ভারতীয় তিরন্দাজ রূপে উনি ১২০০ পয়েন্ট অতিক্রম করেন ও ১২৩৮ পয়েন্ট পেয়ে পঞ্চম স্থান অধিকার করেন।
ভারতের রাজ্য ও কেন্দ্রশাসিত অঞ্চলসমূহের নামের ব্যুৎপত্তি তালিকা
১৯৪৭ সালে যুক্তরাষ্ট্রীয় প্রজাতন্ত্র হিসাবে ভারতীয় প্রজাতন্ত্র গঠিত হয়। ১৯৫৬ সালে রাজ্য পুনর্গঠন আইন প্রণয়ন হলে ভাষা ভিত্তিক প্রতিটি রাজ্যের রাজ্য সীমানা পুনর্নির্ধারণ করা হয়। ফলে বহু রাজ্যকে তাদের নিজেদের ভাষায় নাম দেওয়া হয়। অনেক রাজ্যের তাদের ভৌগোলিক পরিবেশ, অদ্ভুত ইতিহাস বা জনগোষ্ঠী এবং ঔপনিবেশিক প্রভাবের কারণে নামকরণ করা হয়।
নলিনাক্ষ সান্যাল
নলিনাক্ষ সান্যাল (নভেম্বর, ১৮৯৮ - ২৯ অক্টোবর, ১৯৮৭) একজন বাঙালি রাজনৈতিক ব্যক্তিত্ব, স্বাধীনতা সংগ্রামী ও অর্থনীতিবিদ। তার জন্ম হয়েছিল নদিয়া জেলায়।
বহরমপুর কৃষ্ণনাথ কলেজ এবং প্রেসিডেন্সী কলেজের পাঠ শেষ করে বিলেত যান। লন্ডন স্কুল অব ইকোনমিক্স এর ছাত্র ছিলেন। খ্যাতনামা পন্ডিত হ্যারল্ড ল্যাস্কির অধীনে গবেষণা করে পিএইচডি ডিগ্রী অর্জন করেন তিনি।
লন্ডনে থাকাকালীন জাতীয়তাবাদী ও দেশাত্মবোধক রাজনীতিতে আকৃষ্ট হন। সেদেশে একটি সরকারি ভবনে কংগ্রেস পতাকা উড়িয়ে কারাদণ্ড ভোগ করেন। সাইমন কমিশন বয়কটের জন্যেও তার কারাবাস হয়। দেশে ফিরে বঙ্গীয় প্রাদেশিক কমিটির প্রথম সারির নেতা হিসেবে প্রতিষ্ঠিত হন। কলকাতায় ১৯৩৩ সালে নিষিদ্ধ কংগ্রেস অভ্যর্থনা সমিতির সভাপতিত্ব করার অভিযোগে আবার তিনি গ্রেপ্তার হন। ১৯৩৬ সালে প্রথমবার ভারতীয় জাতীয় কংগ্রেস বিধায়ক হয়েছিলেন। সুবক্তা ছিলেন। ১৯৩৭-৪৭ টানা দশ বছর বঙ্গীয় আইনসভার সদস্য হিসেবে গুরুত্বপূর্ণ ভূমিকা পালন করেছেন। সংসদে দলের মুখ্যসচিব ছিলেন। ১৯৬৭ খৃষ্টাব্দে অজয় মুখোপাধ্যায়ের সংগে কংগ্রেস থেকে বেরিয়ে আলাদা বাংলা কংগ্রেস প্রতিষ্ঠা করেন এবং পূনরায় বিধায়ক হন। মতবিরোধে আবার দল পরিত্যাগ করে প্রফুল্লচন্দ্র ঘোষ এর পি ডি এফ মন্ত্রীসভায় যোগ দেন। এই মন্ত্রীসভা বিদায়ের পর সক্রিয় রাজনীতি থেকে সরে আসেন নলিনাক্ষ সান্যাল।
দীর্ঘ ৩৫ বছর কলকাতা কলকাতা বিশ্ববিদ্যালয়ের অধীনে অর্থনীতি বিষয়ে অধ্যাপনা করেছেন নলিনাক্ষ সান্যাল। আধুনিক মনস্ক, সংস্কারমুক্ত চিন্তার মানুষ ছিলেন তিনি। ১৯২৪ সালে বিবাহ করেন বহরমপুরের ভট্টাচার্য পরিবারের কন্যাকে। নিজের বিবাহ অনুষ্ঠানে কোনো রকম ধর্মীয় সংস্কার ও গোঁড়ামিকে প্রশ্রয় দেননি। তৎকালীন হিন্দু সমাজপতিদের বিরুদ্ধে দাঁড়িয়ে শালগ্রামশিলা, পঙক্তি ভোজনের প্রথাকে বাতিল করে বিবাহ করেন। নিমন্ত্রণ করেন বন্ধু কাজী নজরুল ইসলামকে। যা তীব্র আলোড়ন সৃষ্টি করেছিল বিবাহ বাসরে। বহরমপুর জেল থেকে কবি নজরুল ছাড়া পেলে সর্বপ্রথম সংবর্ধনা দিয়েছিলেন তার সুহৃদ নলিনাক্ষ সান্যাল ও জেল গেট থেকে নজরুলকে শোভাযাত্রা সহকারে নিয়ে যান এবং সমাজের রক্তচক্ষু উপেক্ষা করে নিজের বাসায় তোলেন।
নলিনাক্ষ সান্যাল করিমপুর পান্নাদেবী কলেজের অন্যতম প্রতিষ্ঠাতা।
২৯ অক্টোবর, ১৯৮৭ খৃষ্টাব্দে মারা যান নলিনাক্ষ সান্যাল।
ঘোড়ামারা দ্বীপ
ঘোড়ামারা দ্বীপ হল ভারতের পশ্চিমবঙ্গ রাজ্যের সুন্দরবন এলাকার একটি দ্বীপ।দ্বীটি বর্তমানে ভাঙ্গন সমস্যার সমুখিন। দ্বীপটি হুগলি নদীতে মুড়িগঙ্গা নদীর উৎস মুখে অবস্থিত।
এই দ্বীপটি গঙ্গা ব-দ্বীপ এর অংশ।দ্বীপটি সমুদ্র সমতল থেকে ১ মিটার মত বা তারও কম উচু।এটি বঙ্গোপসাগর থেকে ৪০ কিমি উজানে হুগলি নদীতে অবস্থিত।এই দ্বীপের পশ্চিমে নয়াচর অবস্থিত এবং দক্ষিণ পূর্ব দিকে সাগর দ্বীপ অবস্থিত।
সাগর ব্লকের ওই ঘোড়ামারা দ্বীপে আছে প্রায় বারোশো পরিবারের বাস। আছেন প্রায় সাড়ে তিন হাজার ভোটার আর জন সংখ্যা ৫ হাজার মত ।আছে প্রাইমারি স্কুল, হাইস্কুল, পঞ্চায়েত অফিস, পোস্ট অফিস, প্রাথমিক স্বাস্থ্যকেন্দ্র। সুফলা চাষের জমি। একটা সচ্ছল জনপদে যা যা থাকে— তার সবই আছে। কিন্তু, দ্বীপের আয়তন ক্রমশ ছোট হয়ে আসছে! রোজই নদীগর্ভে চলে যাচ্ছে তার সম্পদ।
সাগর দ্বীপের[ উত্তরে এই ঘোড়ামারা। আর দুই দ্বীপের মাঝে ছিল আরও একটা দ্বীপ, তার নাম লোহাচরা। লোহাচরা ডুবে গেছে ।এখন একই আশঙ্কায় ঘোড়ামারা। ১৯৬৯ সাল থেকেই দ্বীপের ভাঙ্গন শুরু হয়েছে। প্রথম দিকে সামান্য ভাঙ্গন হয়, বাঁধ দিয়ে তা সামাল দেওয়া গিয়েছিল। ২০১০ সালের পর থেকে দ্বীপের উত্তর পূর্বদিক প্রবল ভাঙ্গনের কবলে। বাঁশ-বালির বস্তার বাঁধ দিয়ে সামলানো যায়নি। ভাটায় মুড়িগঙ্গার প্রবল স্রোত এবং জোয়ারে সমুদ্রের ঢেউ— এই দুয়ের কবলে দীর্ঘ দিন ধরেই ভাঙনকাল চলছে এখানে। প্রশাসনের হিসেবে ১৩০ বর্গকিলোমিটার থেকে এখন ক্ষয়ে ক্ষয়ে দ্বীপের আয়তন দাঁড়িয়েছে মাত্র ২৫ বর্গকিলোমিটারে। যার ১৬ বর্গকিলোমিটার এলাকা আবার উপকূল-সংলগ্ন। ইতিমধ্যে অনেকে দ্বীপ ছেড়ে পুনর্বাসন নিয়েছেন অন্যত্র। কেউ পালিয়েছেন আরও দূরে। দ্বীপ ক্রমশ ছোট হয়েছে।
ঘোড়ামারার ভাঙন ঠেকাতে নানাবিধ প্রকল্প হাতে নিয়েছিল সরকার। কখনও গাছ বসিয়ে, কখনও খাঁচা লাগিয়ে ভূমিক্ষয় আটকানোর চেষ্টা হয়েছে। কিন্তু, কাজে দেয়নি কিছুই। সম্প্রতি ক্ষয়িষ্ণু এই দ্বীপে বিশেষ ধরনের এক ঘাস ‘ভেটিভার’ লাগিয়ে মাটি ক্ষয় রোধের চেষ্টায় নেমেছে প্রশাসন। দক্ষিণ ভারত থেকে আনা এই ঘাস স্থানীয় পঞ্চায়েতের মাধ্যমে লাগানোও হয়েছে। প্রশাসনের দাবি, ভেটিভার মাটির উপরে চার-পাঁচ ফুট পর্যন্ত বাড়ে। মাটির তলায় ১২-১৫ ফুট পর্যন্ত খুবই শক্তিশালী ভাবে তা শিকড় চারায়। মাটিকে আঁকড়ে রাখে।
মির্জা গোলাম হাফিজ কলেজ
মির্জা গোলাম হাফিজ কলেজ ঢাকা জেলার অন্তর্গত আশুলিয়া থানার মির্জানগরে অবস্থিত একটি স্বনামধন্য কলেজ (মহাবিদ্যালয়)। তৎকালীন আইন, বিচার ও সংসদ বিষয়ক মন্ত্রী মির্জা গোলাম হাফিজ ৪ সেপ্টেম্বর, ১৯৯২ সালে এর ভিত্তি প্রস্তর স্থাপন করেন। কলেজটি উনিশশো নব্বইয়ের (১৯৯০) দশকে প্রতিষ্ঠিত হয়।
মোহাম্মদ আমানউল্লাহ
শহীদ মোহাম্মদ আমানউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
শহীদ মো. আমানউল্লাহর জন্ম নোয়াখালী জেলায় সোনাইমুড়ি উপজেলার হাটগাঁও গ্রামে। তাঁর বাবার নাম ইসমাইল মিয়া এবং মায়ের নাম শরবৎ বানু। তাঁর স্ত্রীর নাম সালেমা খাতুন। তাঁর চার ছেলে, তিন মেয়ে।
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মো. আমানউল্লাহ। ১৯৭১ সালে ওই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। দিনাজপুরের বিভিন্ন স্থানে সাহসিকতার সঙ্গে যুদ্ধ করেন আমানউল্লাহ। প্রতিরোধযুদ্ধ শেষে ভারতে আশ্রয় নেন। পরে তৃতীয় ইস্ট বেঙ্গল রেজিমেন্টের বেশির ভাগ মুক্তিযোদ্ধাকে নিয়মিত মুক্তিবাহিনীর জেড ফোর্সে অন্তর্ভুক্ত করা হয়। কিন্তু তিনি জেড ফোর্সে না গিয়ে ৭ নম্বর সেক্টরেই যুদ্ধ করেন।
১৯৭১ সালের ১৩ ডিসেম্বর দিনাজপুর জেলার অন্তর্গত খানসামায় মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনীর সমন্বয়ে গড়া যৌথবাহিনী ৫ ডিসেম্বর দিনাজপুর-ঠাকুরগাঁওয়ের মাঝামাঝি বীরগঞ্জ মুক্ত করে দিনাজপুরের দিকে এগিয়ে যেতে থাকে। ৯ ডিসেম্বর তারা দিনাজপুর শহরের কাছে পৌঁছে যায়। ১০ ডিসেম্বর যৌথবাহিনী সিদ্ধান্ত নেয় দিনাজপুর শহর দখল না করে খানসামা হয়ে নীলফামারীর দিকে যাওয়ার। এ পরিকল্পনার অংশ হিসেবে যৌথবাহিনী ১৩ ডিসেম্বর খানসামায় আক্রমণ করে। সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। যৌথবাহিনী সেখানে পাকিস্তানি সেনাবাহিনীর শক্ত প্রতিরোধের। তখন উভয় পক্ষে যুদ্ধ হয়। এই যুদ্ধে মো. আমানউল্লাহ পাকিস্তানি সেনাবাহিনীর গুলিতে শহীদ হন। পাকিস্তানি সেনাদেরও ব্যাপক ক্ষতি হয়। যুদ্ধের একপর্যায়ে পাকিস্তানি সেনারা পিছু হটে যায়। যৌথবাহিনী খানসামা দখল করে। যুদ্ধশেষে সহযোদ্ধারা স্থানীয় গ্রামবাসীর সহায়তায় মো. আমানউল্লাহকে সেখানেই সমাহিত করেন। কিন্তু তাঁরা কবর চিহ্নিত করে রাখেননি। 
মো. আমানউল্লাহর শহীদ হওয়ার ঘটনা তাঁর পরিবার জানতে পারে দেশ স্বাধীন হওয়ার বেশ পরে। স্বাধীনতার পর পরিবারের সদস্যরা তাঁর ফিরে আসার অপেক্ষায় ছিলেন। কিছুদিন পর তাঁরা বাংলাদেশ সেনাবাহিনী থেকে একটা চিঠি পান। সেই চিঠিতে জানানো হয় মো. আমানউল্লাহ ১৩ ডিসেম্বর, ১৯৭১ দিনাজপুরে যুদ্ধে শহীদ হয়েছেন।
প্রবাহের অবস্থা ও মুক্ত জলাশয়ের সংকট গভীরতা
পানি সম্পদ প্রকৌশলে মুক্ত জলাশয়ের পানি প্রবাহের অবস্থা ও জলাশয়ের সংকট গভীরতা নির্ণয় অত্যন্ত গুরুত্বপূর্ণ। অনাবৃত বা উন্মুক্ত বা মুক্ত জলাশয়ে পানির প্রবাহ সান্দ্রতা, পানির ঘনত্ব, পৃষ্ঠটান এবং অভিকর্ষ বলের ওপর নির্ভর করে। প্রবাহের আচরণ পানির প্রবাহের অবস্থার উপর নির্ভর করে। নদী-নালা, খাল-বিলে কোন স্থাপনা নির্মাণ ও নদীর বৈশিষ্ট্যাবলির পূর্বাভাস পেতে এ বিষয়ক জ্ঞান খুবই জরুরী। প্রবাহ সংক্রান্ত বিভিন্ন ঘটনা ব্যাখ্যায় সংকট গভীরতা নির্ণয় তাৎপর্যপূর্ণ। জড়তা ও সান্দ্রতার প্রভাবের উপর ভিত্তি করে, একটি উন্মুক্ত জলাশয়ের প্রবাহ তিন ধরনের হতে পারেঃ শান্ত, অশান্ত, ও অন্তর্বর্তী প্রবাহ। জড় বল ও সান্দ্র বলের অনুপাতকে রেনল্ডসের সংখ্যা দ্বারা প্রকাশ করা হয়।
রেনল্ডসের সংখ্যা, Re = (জড় বল/ সান্দ্র বল) = (গড় বেগ* আর্দ্র ব্যাসার্ধ)/পানির চলগতীয় সান্দ্রতাংক
রেনল্ডসের সংখ্যা < ৫০০ হলে প্রবাহ শান্ত
৫০০১২,৫০০ হলে প্রবাহ অশান্ত
অধিকাংশ ক্ষেত্রে উন্মুক্ত জলাশয়ের প্রবাহের মান ১২,৫০০ অপেক্ষা বেশি হয় অর্থাৎ প্রবাহের ধরন হয় অশান্ত।
পানির উপর অভিকর্ষের প্রভাব বিবেচনা করলে প্রবাহ তিনি ধরনের। ক্রান্তি প্রবাহ, উপক্রান্তি প্রবাহ ও অতিক্রান্তি প্রবাহ। অভিকর্ষ বল ও সান্দ্র বলের অনুপাতকে ফ্রাউড সংখ্যা দ্বারা প্রকাশ করা হয়।
ফ্রাউড সংখ্যা, Fr = অভিকর্ষ বল/ জড় বল = গড় বেগ/ (অভিকর্ষজ ত্বরণ*আর্দ্র গড় গভীরত)^০.৫
ফ্রাউড সংখ্যা > ১ হলে, প্রবাহ অতিক্রান্তি প্রবাহ
ফ্রাউড সংখ্যা = ১ হলে, প্রবাহ ক্রান্তি প্রবাহ
ফ্রাউড সংখ্যা < ১ হলে, প্রবাহ হবে উপক্রান্তি প্রবাহ
একটি স্রোতস্বিনী জলাশয়ের পানির গভীরতা যতুটুকু হলে, ওই জলাশয়ের প্রবাহের ধরণ ক্রান্তি প্রবাহ হয়, তাকে ওই জলাশয়ের ওই প্রবাহের ক্রান্তি গভীরতা বা সংকট গভীরতা বলে।
হাইডি টিফেন
হাইডি মারি টিফেন, এমএনজেডএম (; জন্ম: ৪ সেপ্টেম্বর, ১৯৭৯) ক্যান্টারবারির তিমারু এলাকায় জন্মগ্রহণকারী প্রথিতযশা নিউজিল্যান্ডীয় সাবেক প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ক্যান্টারবারি ম্যাজিসিয়ান্স দলে খেলেছেন। এছাড়াও ইংল্যান্ডের ঘরোয়া ক্রিকেটে সাসেক্স দলের প্রতিনিধিত্ব করেছেন হাইডি টিফেন। তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিংয়ে অভ্যস্ত ছিলেন। বর্তমানে তিনি নিউজিল্যান্ড দলের কোচের দায়িত্বে রয়েছেন।
১৯৯৮-৯৯ মৌসুমে সফরকারী দক্ষিণ আফ্রিকান দলের বিপক্ষে ১৯ বছর বয়সে হোয়াইট ফার্নসের পক্ষে অভিষিক্ত হন। ঐ মৌসুমের শীতকালে নিউজিল্যান্ড ক্রিকেট একাডেমির পক্ষে খেলে নিজেকে আরও ঝালাই করে নেন। মাঝারি সারিতে ব্যাটিংয়ে নামেন তিনি। টিফেন মূলতঃ তার ইনিংসকে আক্রমণাত্মক ও রান সংগ্রহ করা - উভয় দিকে ধাবিত করে সাজান। পরিবর্তিত বোলাররূপে ধারাবাহিকভাবে সফলতা পেয়েছেন। চমৎকার লাইন ও লেন্থ বজায় রেখে মিডিয়াম-পেস বোলিংয়ের প্রাণবন্ত উদাহরণ তিনি। উইকেটে তার রান সংগ্রহের ভূমিকা অবিসংবাদিত। এছাড়াও ফিল্ডিংয়েও তার দক্ষতা রয়েছে।
হকি ও রাগবি খেলায় প্রতিনিধিত্ব করলেও ক্রিকেটের দিকেই ধাবিত হন তিনি। লিঙ্কনে মহিলাদের একাডেমিতে অন্যতম প্রথম অর্থ উপার্জনকারী ছিলেন ও দুইটি শীত মৌসুম সাসেক্সের পক্ষে খেলেন।
২৭ নভেম্বর, ২০০৩ তারিখে বাপিতে ভারতের বিপক্ষে তার টেস্ট অভিষেক ঘটেছিল। এরপূর্বেই ১৭ ফেব্রুয়ারি, ১৯৯৯ তারিখে হ্যামিল্টনে দক্ষিণ আফ্রিকার বিপক্ষে ওডিআই অভিষেক ঘটে তার। এছাড়াও টুয়েন্টি২০ আন্তর্জাতিকে নিউজিল্যান্ড দলের প্রতিনিধিত্ব করেছেন তিনি। ৫ আগস্ট, ২০০৪ তারিখে ইংল্যান্ডের বিপক্ষে অভিষিক্ত হন তিনি। সমগ্র খেলোয়াড়ী জীবনে দুই টেস্ট ও ১১৭টি একদিনের আন্তর্জাতিকে অংশ নিয়েছেন। তাকে মহিলা ক্রিকেটের ইতিহাসে সর্বকালের অন্যতম সেরা অল-রাউন্ডারদের একজনরূপে গণ্য করা হয়ে থাকে।
২০০০ সালে নিজ দেশে নিউজিল্যান্ডের গৌরবময় বিশ্বকাপের শিরোপা জয়ে অন্যতম ভূমিকা রাখার পর ২০০৯ সালে অস্ট্রেলিয়ায় দলকে চূড়ান্ত খেলায় নিয়ে যান। কিন্তু ইংল্যান্ডের কাছে চার উইকেটে পরাজিত হয় তার দল। ব্যাট হাতে সুপার সিক্সের খেলায় পাকিস্তানের বিপক্ষে একচ্ছত্র প্রাধান্য বিস্তারে সহায়তা করেন। সেঞ্চুরি করার পাশাপাশি দলকে ২২৩ রানের বিশাল ব্যবধানে জয়লাভে সহায়তা করেন। ৬ খেলায় অংশ নিয়ে ৪৬.৫০ গড়ে ২৭৯ রান তুলে প্রতিযোগিতার দ্বিতীয় সর্বাধিক রান সংগ্রাহক হন।
২০০৬ সালের আইসিসি মহিলা বর্ষসেরা খেলোয়াড় পুরস্কারের সাতজনের সংক্ষিপ্ত তালিকায় তাকে রাখা হলেও কারেন রোল্টনের কাছে তাকে নতি শিকার করতে হয়েছে। ওডিআই ক্রিকেটে ২,৯১৯ রান তোলেন। কেবলমাত্র ছয়জন ক্রিকেটার ও একজন কিউই তার এ সংগ্রহকে অতিক্রম করতে পেরেছেন।
২০১১ সালের নববর্ষের সম্মাননায় ক্রিকেটে অসামান্য অবদান রাখার প্রেক্ষিতে নিউজিল্যান্ড অর্ডার অব মেরিট উপাধিতে ভূষিত করা হয়।
২০০৯ সালের ক্রিকেট বিশ্বকাপের চূড়ান্ত খেলায় নেতৃত্ব দেয়ার পর খেলোয়াড়ী জীবন থেকে তার অবসর নেয়ার কথা ঘোষণা করেন। ঐ বিশ্বকাপের পর হাইডি টিফেন অবসর নিলে এইমি ওয়াটকিনসকে দলের অধিনায়ক হিসেবে মনোনীত করা হয়। এ প্রসঙ্গে তার জীবনের অন্যান্য দিকে ভূমিকা রাখার উপযুক্ত সময়রূপে উল্লেখ করেন। ক্রাইস্টচার্চের হিলমর্টন হাই স্কুলে শারীরিক শিক্ষা বিষয়ে শিক্ষকতা পেশায় নিয়োজিত তিনি।
ভারতে অনুষ্ঠিত ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় নিউজিল্যান্ড দলের কোচের দায়িত্ব পালন করেন টিফেন।
বজরা ইউনিয়ন, উলিপুর
বজরা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৬।
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৮৭৬৮ একর বা ৩৫.৪৭ বর্গকিলোমিটার।
বজরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১/ কালপানি বজরা
২/ খামার বজরা
৩/ মধ্য বজরা
৪/ সাদুয়া দামার হাট
৫/ পূর্ব বজরা
৬/ সাতালস্কর
৭/ খামার দামার হাট
৮/ পশ্চিম বজরা 
৯/ চর বজরা
২০১১ সালের আদমশুমারি অনুযায়ী বজরা ইউনিয়নের মোট জনসংখ্যা ছিল ৩১৬৩৪ জন, যারা ৮৫৪৯ টি পরিবারে বসবাস করে, যার মধ্যে পুরুষ হল ১৫২৩৩ জন এবং নারী হল ১৬৪০১ জন।
বজরা ইউনিয়নের গড় স্বাক্ষরতা হার ৪৯.২%। তার মধ্যে নারী শিক্ষার হার ৪৬.৩% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বজরা ইউনিয়নের অর্থনীতি মূলত কৃষি নির্ভর।
অবরোধ বাসিনী
অবরোধ বাসিনী ভারতবর্ষের সমাজবাদী বাঙ্গালী বেগম রোকেয়ার লেখা একটি গ্রন্থ । এ গ্রন্থ ১৯৩১ সালে প্রকাশিত হয় । এতে তৎকালিন ভারতবর্ষীয় নারী বিশেষ করে মুসলমান ঘরের নারীদের সমাজের কঠোর পর্দা প্রথার জন্য যে অসুবিধায় পরতে হত তা লেখা হয়েছে । মোট ৪৭ ঘটনাকে অনুগল্প আকারে লেখে বইটি তৈরি করা হয়েছে । ঘটনাগুলো সব বাস্তব জীবন থেকে নেওয়া । অনেকের মতে বইটি বেগম রোকেয়ার শ্রেষ্ঠ বই । এ বই এর মাধ্যমে বেগম রোকেয়া গল্পাকারে পর্দা প্রথার ফলে নারীদের কষ্ঠ সবার কাছে উপস্থাপন করেছেন ।
বইটিতে কোন বিষয় নিয়ে আলোচনা করা হয়েছে তা বইতে উল্লেখিত লেখিকার মন্তব্য পড়লে বোঝা যায় । লেখিকা বলেছেন : আমরা বহু কাল হইতে অবরোধ থাকিয়া থাকিয়া অভ্যস্ত হইয়া গিয়াছি সুতরাং অবরোধের বিরুদ্ধে বলিবার আমাদের-বিশেষতঃ আমার কিছুই নাই। মেছোণীকে যদি জিজ্ঞাসা করা যায় যে, “পচা মাছের দুর্গন্ধ ভাল না মন্দ?”-সে কি উত্তর দিবে?
এস্থলে আমাদের ব্যক্তিগত কয়েকটি ঘটনার বর্ণনা পাঠিকা ভগিনীদেরকে উপহার দিব-আশা করি, তাঁহাদের ভাল লাগিবে।
এস্থলে বলিয়া রাখা আবশ্যক যে গোটা ভারতবর্ষে কুলবালাদের অবরোধ কেবল পুরুষের বিরুদ্ধে নহে, মেয়েমানুষদের বিরুদ্ধেও। অবিবাহিতা বালিকাদিগকে অতি ঘনিষ্ঠ আত্মীয়া এবং বাড়ীর চাকরাণী ব্যতীত অপর কোন স্ত্রীলোকে দেখিতে পায় না।
বিবাহিতা নারীগণও বাজীকর-ভানুমতী ইত্যাদি তামাসাওয়ালী স্ত্রীলোকদের বিরুদ্ধে পর্দ্দা করিয়া থাকেন। যিনি যত বেশী পর্দ্দা করিয়া গৃহকোণে যত বেশী পেঁচকের মত লুকাইয়া থাকিতে পারেন, তিনিই তত বেশী শরীফ।
শহরবাসিনী বিবিরাও মিশনারী মেমদের দেখিলে ছুটাছুটি করিয়া পলায়ন করেন। মেম ত মেম-সাড়ী পরিহিতা খ্রীষ্টান বা বাঙ্গালী স্ত্রীলোক দেখিলেও তাঁহারা কামরায় গিয়া অর্গল বন্ধ করেন।
সিলভার কার্প
সিলভার কার্প (বৈজ্ঞানিক নাম: "Hypophthalmichthys molitrix") (ইংরেজি: silver carp) হচ্ছে Cyprinidae পরিবারের "Hypophthalmichthys" গণের একটি স্বাদুপানির মাছ।
দেহ রুপালী বর্ণের ছোট ছোট আঁশে আবৃত। দেহ শক্তিশালী, লম্বা ও চ্যাপ্টা, মাথার সামনের ভাগ ছোট ও নীচের চোয়াল সামান্য প্রসারিত। চোখ ছোট। মাথার পরের অংশ গলা থেকে শুরু করে জননছিদ্র পর্যন্ত অঙ্গদেশ খাঁজকাটা।
এ মাছের আদি নিবাস চীন দেশে ও রাশিয়ার আমুর নদীতে। তাছাড়াও বাংলাদেশ সহ অন্যান্য দেশে এই মাছ চাষ হয়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
অশ্বিনী নাচাপ্পা
অশ্বিনী নাচাপ্পা (জন্ম ২১ অক্টোবর ১৯৬৭) একজন প্রাক্তন ক্রীড়াবিদ ও ভারতীয় চলচ্চিত্র অভিনেত্রী। ১৯৮০র শুরুর দিকে পি টি উষাকে দুইবার হারাবার সুবাদে উনি প্রথম পরিচিতি লাভ করেন। তার পর থেকেই ওনাকে ভারতের ফ্লো-জো নামে ডাকা হত। ১৯৮৮ সালে উনি অর্জুন পুরস্কারে ভূষিত হন। বর্তমানে সমাজসেবী ও শিক্ষাসংস্কারক অশ্বিনী একটি স্কুলও প্রতিষ্ঠা করেছেন। উনি বেঙ্গালুরু আরবান ডিসট্রিক্ট অ্যাথলেটিক্স অ্যাসোসিয়েশনের প্রেসিডেন্ট।
মুরগীর জাতের তালিকা
পৃথিবীতে কয়েকশত মুরগীর জাত রয়েছে। মুরগিদের গৃহপালিত প্রাণী হিসেবে পালন করা হয় সমগ্র পৃথিবী জুড়ে।
পৃথিবীর বিভিন্ন দেশের ভৌগলিক সীমা রেখা এবং মুরগীর বৈচিত্রতার ভিত্তিতে এদের আলাদা আলাদা জাত হিসেবে চিহ্নিত করা হয়ে থাকে। যে সমস্ত শারীরিক বৈশিষ্ট্যের ভিত্তিতে এদের আলাদা হিসেবে গণ্য করা হয় সেগুলো হচ্ছে-
এছাড়াও এদেরকে ব্যবহারের ভিত্তিতে আলাদা বলে বিবেচনা করা হয়ে থাকে। যেমন- 
উল্লেখ্য যে, মোরগ মুরগিকে ছোট জাত বোঝাতে বেনটাম বলে চিহ্নিত করা হয়।
পি. এইচ. নিউবি
পার্সি হাউয়ার্ড নিউবি সিবিই (২৫ জুন, ১৯১৮ - ৬ সেপ্টেম্বর, ১৯৯৭) ছিলেন একজন ইংরেজ ঔপন্যাসিক ও বিবিসির ব্যবস্থাপনা পরিচালক। তিনি প্রথম ম্যান বুকার পুরস্কার বিজয়ী। তিনি তাঁর রচিত "সামথিং টু আনসার ফর" বইয়ের জন্য ১৯৬৯ সালে বুকার পুরস্কারের প্রথম আয়োজনে এই পুরস্কার লাভ করেন।
নিউবি ১৯১৮ সালের ২৫ জুন সাসেক্সের ক্রোবরোতে জন্মগ্রহণ করেন। তিনি ওরচেস্টারশায়ারের হেনলি ক্যাসল গ্রামার স্কুল এবং চেল্টেনহামের সেন্ট পল কলেজ অফ এডুকেশনে পড়াশুনা করেন। ১৯৩৯ সালের অক্টোবরে তিনি রয়্যাল আর্মি মেডিকেল কর্পস-এর হয়ে দ্বিতীয় বিশ্বযুদ্ধে যোগ দেন। তাঁর ইউনিটকে যুদ্ধের শেষের দিকে ফিরিয়ে আনা হয়। পরবর্তীতে তাকে মধ্য প্রাচ্যে পাঠানো হয় এবং তিনি মিশরের মরুভূমিতে নিয়োজিত ছিলেন।
নিউবি ১৯৪২ সালের ডিসেম্বরে সেনা বাহিনীর কাজে ইস্তফা দেন এবং ১৯৪৬ সাল পর্যন্ত কিং ফুয়াদ বিশ্ববিদ্যালয়ে ইংরেজি সাহিত্য বিষয়ে শিক্ষকতা করেন। মিশরীয় সম্পাদক মুরসি সাদ এল-দিন তাঁর একজন ছাত্র ছিলেন।
১৯৪৯ সাল থেকে ১৯৭৮ সাল পর্যন্ত তিনি বিবিসিতে নিয়োজিত ছিলেন। তিনি বিবিসিতে বেতার প্রযোজক হিসেবে যোগদান করেন এবং পরে ক্রমান্বয়ে থার্ড প্রোগ্রাম ও বিবিসি বেতার ৩ এর সমন্বয়ক, অনুষ্ঠান পরিচালক, ও সবশেষে বিবিসি বেতারের ব্যবস্থাপনা পরিচালক পদ থেকে অবসর গ্রহণ করেন। বিবিসি বেতার ৩ এ থাকাকালীন নিউবি বিতর্কিত অনুষ্ঠানসূচি পরিবর্তন করে ধ্রুপদী সঙ্গীত পরিবেশনার করতেন।
বিবিসি বেতারের ব্যবস্থাপক পরিচালক হিসেবে তাঁর কাজের জন্য তাকে অর্ডার অফ দ্য ব্রিটিশ এম্পায়ার সম্মান প্রদান করা হয়।
নিউবির প্রথম উপন্যাস "অ্যা জার্নি টু দ্য ইন্টেরিয়র" ১৯৪৬ সালে প্রকাশিত হয়। তিনি পরে ইংল্যান্ডে চলে আসেন এবং সাহিত্যচর্চায় মনোনিবেশ করেন। একই বছর তিনি সাহিত্যে আটলান্টিক পুরস্কার এবং দুই বছর পরে সমারসেট মম পুরস্কার লাভ করেন। ১৯৪৭ সালে জন লেহমান কিশোর রোমাঞ্চকর গল্প "দ্য স্পিরিট অফ জেম" প্রকাশ করে। বইটিতে কেইথ ভনের আঁকা ৪১ লাইন চিত্র ও রঙ্গির মোড়ক ছিল। ১৯৬৮ সালে তাঁর সবচেয়ে বিখ্যাত উপন্যাস "সামথিং টু আনসার ফর" প্রকাশিত হয়। এই বইয়ের জন্য তিনি ১৯৬৯ সালে বুকার পুরস্কার এর প্রথম আয়োজনে পুরস্কৃত হন।
সাহিত্যিক, বন্ধু ও সহকর্মী অ্যান্থনি থয়াইট তাঁর মৃত্যুর স্মরনে বলেন, "পি. এইচ. নিউবি ছিলেন শতাব্দীর (বিংশ) দ্বিতীয়ার্ধের অন্যতম সেরা ইংরেজ ঔপন্যাসিক।"
মধুমিতা বিস্ত
মধুমিতা বিস্ত (মধুমিতা গোস্বামী) (জন্ম ৫ অক্টোবর ১৯৬৪ জলপাইগুড়ি) একজন প্রাক্তন ভারতীয় ব্যাডমিন্টন খেলোয়ার। ভারতীয় ন্যাশনাল ব্যাডমিন্টন চ্যাম্পিয়নশিপে উনি ৮ বার সিংগলস, ৯ বার ডাবলস ও ১২ বার মিক্সড ডাবলস খেতাব জেতেন।
সূরা মসজিদ
স্থাপত্য ঐতিহ্যের এক দৃষ্টিনন্দন অপরূপ নিদর্শন ঘোড়াঘাটের সূরা মসজিদ।
এ মসজিদকে নিয়ে অনেক লোককথা রয়েছে। যার সঠিক কোন তথ্য মিলেনি। স্থানীয়ভাবে জানা যায়, এক রাতের মধ্যে জ্বীনেরা এটি নির্মাণ করে দেন, তাই এর নাম সুরা মসজিদ হয়েছে।ধারণা করা হয় মসজিদটি সুলতানী আমলে নির্মিত। এর নাম কেউ বলেন সৌর মসজিদ , সুরা মসজিদ , আবার কেউ বলে শাহ সুজা মসজিদ।
চৌগাছার ঘোড়াঘাট ইউনিয়নে বড় দীঘির দক্ষিণে প্রাচীন এ মসজিদটি অবস্থিত।
মসজিদের বাইরের দেয়ালে গায়ে ছোট ছোট খোপকাটা টেরাকোটা অলংকরণ ইমারতের বাহ্যিক সৌন্দর্য বাড়িয়ে দিয়েছে এবং লতাজাতীয়াভিনব নকশায় বাইরের দেয়াল সুসজ্জিত যা পর্যটকদের দৃষ্টি আকর্ষন করে।
অ্যাংগ্রা খারিশ
অ্যাংগ্রা খারিশ (বৈজ্ঞানিক নাম: "Labeo angra") (ইংরেজি: angra Labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
এ মাছের পৃষ্ট দেশ উদরীয় অংশ তুলনায় কিছুটা উত্তল। তুণ্ড চোয়ালের তুলনায় বিস্তৃত। ঠোঁট পুরু ও পাতলা। দেহের মাঝ বরাবর একটা কালো ডোরা বিদ্যমান।
অ্যাংগ্রা খারিশ দক্ষিণ এশিয়ার দেশে মাছ। বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এ মাছের বিস্তার।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
শাআনশি
শাআনশি গণপ্রজাতন্ত্রী চীনের একটি প্রদেশ। এটি আনুষ্ঠানিকভাবে চীনের উত্তর-পশ্চিম অংশে অবস্থিত ধরা হলেও কার্যত এটী চীনের কেন্দ্রীয় অঞ্চলে অবস্থিত। প্রদেশটির উত্তর-পূর্বে শানশি, পূর্বে শানশি ও হনান, দক্ষিণ-পূর্বে হপেই, দক্ষিণে ছুংছিং, দক্ষিণ-পশ্চিমে সিছুয়ান, পশ্চিমে কানসু, উত্তর-পশ্চিমে নিংশিয়া এবং উত্তরে অন্তর্দেশীয় মঙ্গোলিয়া প্রদেশ বা প্রাদেশিক পর্যায়ের অঞ্চলগুলি অবস্থিত। এর আয়তন প্রায় এবং অধিবাসী সংখ্যা প্রায় ৩ কোটি ৭০ লক্ষ। এর রাজধানীর নাম শিআন। এই শহরে চীনের প্রাক্তন দুই রাজধানী ফেংহাও এবং ছাংআন অবস্থিত। শিআনের কাছেই অবস্থিত শিয়েনিয়াং শহরটিও একসময় ছিন রাজবংশের রাজধানী ছিল। ভৌগলিকভাবে শাআনশি ওয়েই নদীর উপত্যকা এবং একে ঘিরে থাকা উর্বর লোয়েস মালভূমি নিয়ে গঠিত, যা দক্ষিণে ছিন পর্বতমালা ও শান্নান পর্যন্ত এবং উত্তরে ওর্দোস মরুভূমি পর্যন্ত বিস্তৃত। পার্শ্ববর্তী শানশি ও হনান প্রদেশের সাথে মিলে শাআনশি প্রদেশ চীন সভ্যতার আঁতুড়ঘর ছিল। এর কুয়াংচুং অঞ্চলে চৌ, ছিন, পশ্চিম হান, সিমা চিন, সুই এবং থাং রাজবংশের রাজধানীগুলি অবস্থিত ছিল। পীত নদীর দ্বারা বেষ্টিত ওর্দোস মালভূমির পুরোটা শাআনশি প্রদেশে পড়েনি; চীনের মহাপ্রাচীর দ্বারা এটি অন্তর্দেশীয় মঙ্গোলিয়ার তৃণভূমি ও মরুভূমিগুলি থেকে বিচ্ছিন্ন।
মীরসরাই থানা
মীরসরাই থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।
চট্টগ্রাম জেলার মীরসরাই থানা ১৬টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারী থেকে আনুষ্ঠানিকভাবে মীরসরাই থানার কার্যক্রম চালু হয়।
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মীরসরাই থানার আওতাধীন।
জোরারগঞ্জ থানা
জোরারগঞ্জ থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।
২০১৩ সালের ৭ জানুয়ারি সচিবালয়ের সম্মেলন কক্ষে অনুষ্ঠিত প্রশাসনিক পুর্ণবিন্যাস সংক্রান্ত জাতীয় কমিটির (নিকা) সভায় মীরসরাই থানাকে বিভক্ত করে জোরারগঞ্জ নামে একটি নতুন থানার অনুমোদন দেয়া হয়। ২০১৩ সালের ১৯ মে এ থানা উদ্বোধন করা হয়। 
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জোরারগঞ্জ থানার আওতাধীন।
নিংশিয়া
নিংশিয়া (; ), যার সরকারী নাম নিংশিয়া হুই স্বায়ত্বশাসিত অঞ্চল, গণপ্রজাতন্ত্রী চীনের একটি স্বায়ত্বশাসিত অঞ্চল। এটি দেশটির উত্তর-পশ্চিম অংশে অবস্থিত। অতীতে এটি চীনের একটি প্রদেশ ছিল। ১৯৫৪ সালে এটিকে কানসু প্রদেশের অন্তর্ভুক্ত করে নেয়া হলেও ১৯৫৮ সালে কানসু থেকে এটিকে আলাদা করা হয় এবং হুই জাতির লোকদের একটি স্বায়ত্বশাসিত অঞ্চল হিসেবে এটিকে প্রতিষ্ঠিত করা হয়। হুই জাতি চীনের ৫৬টি সরকারীভাবে স্বীকৃত জাতিগুলির একটি। চীনের হুই জাতির প্রায় ২০% লোক নিংশিয়া অঞ্চলে বাস করে।
নিংশিয়ার পূর্বে শাআনশি, দক্ষিণে ও পশ্চিমে কানসু এবং উত্তর অন্তর্দেশীয় মঙ্গোলিয়া। এর আয়তন প্রায় .। এটি মূলত একটি জনবিরল, মরুপ্রায় অঞ্চল। এর কিছু অংশ লোয়েস মালভূমি এবং অন্য অংশ পীত নদীর বিশাল সমভূমিতে পড়েছে। এর উত্তর-পূর্ব সীমানা দিয়ে চীনের মহাপ্রাচীর চলে গেছে। বিগত বছরগুলিতে এখানে একটি বৃহৎ খাল ব্যবস্থা তৈরি করা হয়েছে। ভূমি অধিকরণ এবং সেচ প্রকল্পের কারণে কৃষিকাজ বৃদ্ধি পেয়েছে।
ভাঙন বাটা
ভাঙন বাটা (বৈজ্ঞানিক নাম: "Labeo bata") (ইংরেজি: bata Labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
দেহ লম্বা, মাছের পৃষ্ট দেশ অংকীয়দেশ তুলনায় কিছুটা উত্তল। চোখ দুটি বড় আকৃতির। মুখ অবতল, ঠোঁট পাতলা, নিচের ঠোঁট কিছুটা ঝালরযুক্ত।
ভাঙন বাটা বাংলাদেশ, ভারত জুড়ে বিস্তৃত। তবে নেপালেও এর প্রবেশ ঘটেছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বুড়াবুড়ি ইউনিয়ন
বুড়াবুড়ি ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.২২।
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৯৮৩৩ একর বা ৩৯.৮০ বর্গকিলোমিটার।
বুড়াবুড়ি ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বুড়াবুড়ি ইউনিয়নের মোট জনসংখ্যা ছিল ৩৩০৯০ জন, যারা ৮৪৫৮ টি পরিবারে বসবাস করে, যার মধ্যে পুরুষ হল ১৬৪০২ জন এবং নারী হল ১৬৬৮৮ জন।
বুড়াবুড়ি ইউনিয়নের গড় স্বাক্ষরতা হার ৩৯.৬%। তার মধ্যে নারী শিক্ষার হার ৩৬.০% এবং পুরুষ শিক্ষার হার ৪৩.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বুড়াবুড়ি ইউনিয়নের অর্থনীতি মূলত কৃষি নির্ভর।
মোহাম্মদ সফিকউল্লাহ
মোহাম্মদ সফিকউল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোহাম্মদ সফিকউল্লাহ’র জন্ম কুমিল্লা জেলার চান্দিনা উপজেলার কৈলাইন গ্রামে। তাঁর বাবার নাম সাহেবউল্লাহ এবং মায়ের নাম রাবেয়া খাতুন। তাঁর স্ত্রীর নাম নাসিমা আক্তার। তাঁর এক ছেলে।
১৯৭১ সালে ঝিনাইদহ ক্যাডেট কলেজের বাংলার শিক্ষক ছিলেন মোহাম্মদ সফিকউল্লাহ। মুক্তিযুদ্ধ শুরু হলে যুদ্ধে যোগ দেন। পরে তিনি ৮ নম্বর সেক্টরের হাকিমপুর সাবসেক্টরের অধিনায়ক হিসেবে দায়িত্ব পালন করেন। মুক্তিযুদ্ধকালে তাঁকে ক্যাপ্টেন উপাধি প্রদান করা হয়। তিনি বালিয়াডাঙ্গায় যু্দ্ধ করেন। এ যুদ্ধ এত ভয়াবহ, লোমহর্ষক ও মারাত্মক ছিল যে আজও সে কথা মনে করলে ওই যুদ্ধে অংশগ্রহণকারী মুক্তিযোদ্ধারা শিউরে ওঠেন। ৮ নম্বর সেক্টরের কমান্ডার এম এ মঞ্জুর বীর উত্তমের মতে ‘বালিয়াডাঙ্গা যুদ্ধ ছিল যুদ্ধ-জগতের এক ইতিহাস সৃষ্টিকারী সংঘর্ষ।’ মুক্তিযুদ্ধে সাহস ও বীরত্বের জন্য মোহাম্মদ সফিকউল্লাহ বীর প্রতীক খেতাবে ভূষিত করা হয়। ১৯৭৩ সালের সরকারি গেজেট অনুযায়ী তাঁর বীরত্বভূষণ সনদ নম্বর ২৩। স্বাধীনতার পর মোহাম্মদ সফিকউল্লাহ বাংলাদেশ সেনাবাহিনীতে যোগ দেন। ১৯৯৬ সালে অবসর নেন।
১৯৭১ সালের ১৮ সেপ্টেম্বর সাতক্ষীরা জেলার কলারোয়া উপজেলার অন্তর্গত বালিয়াডাঙ্গার অবস্থান ছিলো পশ্চিমে ভারতের পশ্চিম বাংলা রাজ্যের সীমান্তে। সেপ্টেম্বর মাসের প্রথম দিক থেকে পাকিস্তানি সেনাবাহিনী সাতক্ষীরা-যশোর এলাকায় ভারত সীমান্ত বরাবর প্রতিরক্ষা অবস্থান সুদৃঢ় করতে থাকে। মুক্তিবাহিনী পাকিস্তানি সেনাবহিনীর নতুন প্রতিরক্ষা অবস্থান দুর্বল করার জন্য আক্রমণের পরিকল্পনা করে। এই পরিকল্পনার অংশহিসেবে মোহাম্মদ সফিকউল্লাহর নেতৃত্বে এক কোম্পানি মুক্তিযোদ্ধা ১৬ সেপ্টেম্বর সীমান্ত অতিক্রম করে বালিয়াডাঙ্গায় অবস্থান নেয়। ১৭ সেপ্টেম্বর পাকিস্তানি সেনাবাহিনী মুক্তিবাহিনীকে পাল্টা আক্রমণ করে। সেদিন সারা দিন যুদ্ধ হয়। মুক্তিযোদ্ধারা মোহাম্মদ সফিকউল্লাহর নেতৃত্বে সাহসিকতার সঙ্গে পাকিস্তানি সেনাবাহিনীর বিরুদ্ধে যুদ্ধ করেন। পাকিস্তানিরা বৃষ্টির মতো গোলাবর্ষণ করে। মোহাম্মদ সফিকউল্লাহ সে সব উপেক্ষা করে সহযোদ্ধাদের নিয়ে পাল্টা আক্রমণ চালিয়ে যান। ১৮ সেপ্টেম্বর সকাল থেকে আবার যুদ্ধ শুরু হয়।
মুক্তিযোদ্ধাদের দলনেতা মোহাম্মদ সফিকউল্লাহ সকালবেলা নিজেদের প্রতিরক্ষা অবস্থানগুলো সুরক্ষিত করেন। এমন সময় শুরু হলো পাকিস্তানি সেনাবাহিনীর গোলাবর্ষণ। প্রথম গোলা এসে পড়ল মোহাম্মদ সফিকউল্লাহ’র অবস্থান থেকে ২৫০-৩০০ গজ দূরে। ভয় না পেয়ে সহযোদ্ধাদের উদ্দীপ্ত করার জন্য তিনি দাঁড়িয়ে নির্দেশ দিতে থাকলেন। দ্বিতীয় গোলা এসে পড়ল ঠিক তাঁর ১০০ গজ সামনে। এক-দেড় মিনিটের মধ্যে তৃতীয় গোলা এসে পড়ল একদম তাঁর কাছে। কোনো কিছু বোঝার আগেই বাতাসের প্রবল ধাক্কায় তিনি নিচে পড়ে গেলেন। তাঁর শরীরের বিভিন্ন স্থানে গোলার স্প্লিন্টারের টুকরা লেগে যায়। তাঁর গোটা শরীর রক্তাক্ত হয়ে যায়। সফিকউল্লাহ ভয় পেলেন না, দমেও গেলেন না। একজন এসে তাঁর ক্ষতস্থানে দ্রুত ব্যান্ডেজ বেঁধে দিল। তীব্র ব্যথা-জ্বালা উপেক্ষা করে তিনি সহযোদ্ধাদের নির্দেশ দিতে থাকলেন। কিন্তু বেশিক্ষণ পারলেন না। একসময় অচেতন হয়ে পড়লেন।
দলদলিয়া ইউনিয়ন
দলদলিয়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৩।
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫৭৩ একর বা ২২.৫৫ বর্গকিলোমিটার।
দলদলিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দলদলিয়া ইউনিয়নের মোট জনসংখ্যা ছিল ২৩৮৪ জন, যারা ৬৩৮০ টি পরিবারে বসবাস করে, যার মধ্যে পুরুষ হল ১০৮০৭ জন এবং নারী হল ১২২৭৭ জন।
দলদলিয়া ইউনিয়নের গড় স্বাক্ষরতা হার ৫৬.৯%। তার মধ্যে নারী শিক্ষার হার ৫৩.১% এবং পুরুষ শিক্ষার হার ৬১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দলদলিয়া ইউনিয়নের অর্থনীতি মূলত কৃষি নির্ভর।
ধামশ্রেণী ইউনিয়ন
ধামশ্রেণী ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৯।
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৩৯১৯ একর বা ১৫.৮৬ বর্গকিলোমিটার।
ধামশ্রেণী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ধামশ্রেণী ইউনিয়নের মোট জনসংখ্যা ছিল ২১৮৮১ জন, যারা ৫৯৪৫ টি পরিবারে বসবাস করে, যার মধ্যে পুরুষ হল ১০৪৪৬ জন এবং নারী হল ১১৪৩৫ জন।
ধামশ্রেণী ইউনিয়নের গড় স্বাক্ষরতা হার ৫৩.৬%। তার মধ্যে নারী শিক্ষার হার ৪৯.৭% এবং পুরুষ শিক্ষার হার ৫৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ধামশ্রেণী ইউনিয়নের অর্থনীতি মূলত কৃষি নির্ভর।
মাইজভান্ডার দরবার শরীফ
মাইজভান্ডার দরবার শরীফ বাংলাদেশের চট্টগ্রামের ফটিকছড়ি উপজেলার মাইজভান্ডার গ্রামে অবস্থিত। সৈয়দ আহমদ উল্লাহ প্রতিষ্ঠিত মাইজভান্ডারী কাদেরিয়া ত্বরিকা মাইজভান্ডার দরবার শরীফ হিসাবে পরিচিত।
সৈয়দ আহমদ উল্লাহ তার পীরে নির্দেশে ১৮৫৭ সালে নিজ গ্রাম মাইজভান্ডারে ফিরে আসেন। আধ্যাত্মিক সাধক ও দোয়া প্রত্যাশীদের ভীড়ে তার বাসগৃহ আধ্যাত্মিক দরবারে পরিণত হয় ও লোকসমাজে পরিচিতি পায় "মাইজভান্ডার দরবার শরীফ" হিসেবে।
সৈয়দ আহমদ উল্লাহ এর ওফাত দিবস উপলক্ষে প্রতি বছর ৮, ৯ ও ১০ মাঘ ৩ দিন ব্যাপী ওরশ শরীফ অনুষ্ঠিত হয় এই দরবার শরীফে।
আউলি ক্রাভালিও
আউলি ক্রাভালিও ( ) একজন মার্কিন অভিনেত্রী এবং গায়িকা। ২০১৬ সালে মোয়ানা চলচ্চিত্রে কেন্দ্রীয় চরিত্রে অভিনয়ের মাধ্যমে তার অভিনয় জীবন শুরু করেন।
আউলি ক্রাভালিও ২০০০ সালের ২২ নভেম্বর হাওয়াইয়ের কোহালাতে জন্মগ্রহণ করেন। তিনি চীনা, আইরিশ, স্থানীয় হাওয়াই, পর্তুগিজ এবং পুয়ের্তো রিকো বংশোদ্ভূত। তার চলচ্চিত্র কর্মজীবন শুরুর সময় তিনি তার মায়ের সাথে হাওয়াইয়ের মিলিলানিতে বসবাস করতেন এবং পাতালামার কেমেহামেলা স্কুলে হাই স্কুলের প্রথম বছরের শিক্ষার্থী ছিলেন।
ক্রাভালিও বলেন, তিনি প্রথমে "মোয়ানার অডিশনে যেতে চাননি। কারন ইউটিউবে অনেকেই এই অডিশনের জন্য এতে দাখিল করেছিল।" যদিও এক অনুষ্ঠানে তার প্রতিভা দেখে একজন তাকে ওই চরিত্রের জন্য পরীক্ষা দেয়ার কথা বলে। দি ওয়াল্ট ডিজনি কোম্পানি জানায়, ক্রাভালিও ছিলেন একশত প্রতিযোগীর মধ্যে সর্বশেষ প্রার্থী। ফেব্রুয়ারি ২০১৭ সালে এক বিবৃতিতে জানানো হয়, তিনি "ড্রামা হাই" নামক নতুন চলচ্চিত্রের জন্য চুক্তিবদ্ধ হয়েছেন।
ধরণীবাড়ী ইউনিয়ন
ধরনিবাড়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৪৪।
এ এলাকার মানুষ এক ঐতিহাসিক স্বাক্ষী বহন করে বাস করে আচ্ছে। যার স্বাক্ষীমুন্সীবাড়ী জোতদার বাড়ীটি।
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫০০৬ একর বা ২০.২৫ বর্গকিলোমিটার।
ধরনিবাড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ধরনিবাড়া ইউনিয়নের মোট জনসংখ্যা ছিল ২৭৯৬৪ জন, যারা ৭৪৮৬ টি পরিবারে বসবাস করে, যার মধ্যে পুরুষ হল ১৪১৯৪ জন এবং নারী হল ১৪৭৭০ জন।
ধরনিবাড়া ইউনিয়নের গড় স্বাক্ষরতা হার ৪৯.৩%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৩.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ধরনিবাড়া ইউনিয়নের অর্থনীতি মূলত কৃষি নির্ভর।
চেরাগদানি মসজিদ
ঐতিহাসিক এ মসজিদটি ঝিনাইদহ জেলায় অবস্থিত।
মসজিদটির পাথরের কারুকাজ এবং নকশা বেশ প্রাচীন। এর অভ্যন্তরীণ কারুকাজ বেশ চমৎকার।